《忆瑶姬 题米楼高山流水图，即送归西泠》
清代·戴延介

独客遥岑。有半焦桐尾，千叠愁心。天高清籁寂，秪七条弦上，幽心愔愔。

瀑飞远涧，岫隐疏林，漏松风满襟。正峭然、听到声稀处，添了云深。

还暗数、岁序骎骎，叹国工老去，若个知音。词人今倦矣，怕一声弹指，旧梦难寻。

江湖鸥鹭，信沉沉，又山空木落。归去也、静掩柴扉伴鹤吟。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。